5. ΑΠΟΦΑΣΙΣ ΥΠΟΥΡΓΩΝ ΠΡΟΓΡ/ΣΜΟΥ  ΚΑΙ ΚΥΒΕΡΝΗΤΙΚΗΣ ΠΟΛΙΤΙΚΗΣ,  ΕΘΝΙΚΗΣ ΟΙΚΟΝΟΜΙΑΣ ΚΑΙ  ΟΙΚΟΝΟΜΙΚΩΝ Αριθ. Ε. 9404/1825 της 20 Αυγ./18 Σεπτ. 1973 (ΦΕΚ Β΄ 1066) Περί καθορισμού της διαδικασίας, δικαιολογητικών κλπ. δια την έκπτωσιν εκ των κερδών ξενοδοχειακών επιχειρήσεων των δαπανών δια νέας παραγωγικάς επενδύσεις κατά το Ν.Δ. 1313/1972, ως ισχύει. Έχοντες υπόψη τας διατάξεις του άρθρ.15 του Ν.Δ. 1313/1972 «περί μέτρων ενισχύσεως της τουριστικής αναπτύξεως», αποφασίζομεν: 1.Ορίζομεν όπως η υπό των διατάξεων του άρθρ.2 του Ν.Δ. 1313/1972, ως ισχύει, προβλεπομένη απαλλαγή εκ της φορολογίας εισοδήματος των ημεδαπών ξενοδοχειακών επιχειρήσεων δια τας υπ' αυτών ενεργουμένας δαπάνας δια νέας εν τη Χώρα παραγωγικάς επενδύσεις αναγνωρίζεται παρά του Οικονομικού Εφόρου, μετ' έλεγχον ως ειλικρινών των τηρουμένων υπό των επιχειρήσεων τούτων βιβλίων δευτέρας κατηγορίας του Κλάδου Φορολογικών Στοιχείων υπό τας προϋποθέσεις του άρθρ. 3 του Ν.Δ. 1313/1972 και εφ' όσον προσάγονται τα σχετικά αποδεικτικά στοιχεία. 2.Ως αποδεικτικά στοιχεία των νέων εν τη Χώρα παραγωγικών επενδύσεων ορίζονται τα εξής: Α΄.Προκειμένου περί καινουργών παγίων περιουσιακών στοιχείων (πλην ακινήτων) αγοραζομένων είτε δι' εκσυγχρονισμόν παλαιών τοιούτων είτε προς επέκτασιν λειτουργουσών ξενοδοχειακών επιχειρήσεων: α.Αντίγραφον του σχετικού τιμολογίου αγοράς αυτών προκειμένου περί αγοράς εν τω εσωτερικώ ή κεκυρωμένον αντίγραφον του τιμολογίου αγοράς αυτών, μετά βεβαιώσεως της Τραπέζης της Ελλάδος περί του χορηγηθέντος δια την εισαγωγήν των συναλλάγματος, προκειμένου περί εισαγωγής εκ του εξωτερικού. β.Βεβαίωσις του ημεδαπού ή αλλοδαπού οίκου του προμηθεύσαντος τα πάγια περιουσιακά στοιχεία περί του καινουργούς αυτών. Β΄.Επί κτισμάτων πάσης φύσεως, αντίγραφον της οικείας οικοδομής αδείας, κεκυρωμένον νομίμως ως και βεβαίωσις του αρμοδίου Πολεοδομικού Γραφείου ή Νομομηχανικού, ότι εξετελέσθη το δι' ο η χορηγηθείσα οικοδομική άδεια έργον, εμφαίνουσα και τον χρόνον αποπερατώσεως τούτου. 3.Ξενοδοχειακή επιχείρησις, προβαίνουσα εις νέας εν τη Χώρα παραγωγικάς επενδύσεις, δι' ας δικαιούται των απαλλαγών των προβλεπομένων υπό του άρθρ.2 του Ν.Δ. 1313/1972, υποχρεούται όπως: Σελ. 116,860(β) Τεύχος 584-Σελ. 58 α.Αναγράφη ιδιαιτέρως εν τοις βιβλίοις αυτοίς και εις τους οικείους λογαριασμούς ενεργητικού, τα αποτελούντα τας παραγωγικάς επενδύσεις περιουσιακά στοιχεία κατ' είδος και αξίαν. β.Τηρή ιδιαιτέρως λογαριασμούς αποθεματικών υπό τον τίτλον «Αφορολόγητον αποθεματικόν επενδύσεων Ν.Δ. 1313/1972» και «Αφορολόγητον αποθεματικόν κεφαλαίου κινήσεως Ν.Δ. 1313/1972» εις πίστωσιν των οποίων μεταφέρεται, χρεώσει του λογαριασμού αποτελεσμάτων χρήσεως, ποσόν ίσον προς το διατεθέν δια παραγωγικάς επενδύσεις και την δημιουργίαν κεφαλαίου κινήσεως. Η παρούσα δημοσιευθήτω δια της Εφημερίδος της Κυβερνήσεως. 18.Β.ο.5 Τουριστική Ανάπτυξη 433 